Ìgbà tí abàmì ẹ̀dá yìí dé ibi ọ̀pẹ́ wọn-ọnnì ó bẹ̀rẹ̀ sí gún wọ́n lọ́kọ̀ọ̀kan ó ń gbé ẹmu orí wọn, ìgbà tí ó bá sì da ẹmu inú akèǹgbè orí ọ̀pẹ kan sí inú akèǹgbè ńlá tí ó gbé lọ́wọ́ tán, a ju akèǹgbè ti orí ọ̀pẹ sílẹ̀ eléyìínì a sì fọ́. Bẹ́ẹ̀ ni ó bẹ̀rẹ̀ sí ffọ́ àwọn akèǹgbè orí ọ̀pẹ wọn-ọnnì bí ó ti ń lọ láti ọ̀kan dé ọ̀kan. Ibi tì abàmì ẹ̀dá náà ti ń ṣe èyí ni ọkùnrin yìí ti kígba ńlá, igbì tí ó sì kigbe, ẹ̀dá yìí gbé akèǹgbè ẹmu ńlá tirẹ̀ ó ń sáré lọ. ọkùnrin náà sì ń tẹ̀lé e lọ. Òṣùpá dà bí ọ̀sán, wọ́n sáré títí ilẹ̀ fi mọ́ síbẹ̀ ọkùnrin náà kò padà ó ń lé e lọ ó sì lé e títí wọ́n fi dé ibi ẹsẹ̀ òkè kan, ọkùnrin yìí tún tẹ̀lé e, bí ó ti gun òkè yìí dé orí lọ́hùn-ún tán, ọkùnrin yìí bá ara rẹ̀ láàrin ońiruurú ẹranko gbogbo inú ayé yìí wọ́n wà nínú ìgbìmọ̀ wọn.
Igba ti abami eda yii de ibi ope won-onni o bere si gun won lokookan o n gbe emu ori won, igba ti o ba si da emu inu akengbe ori ope kan si inu akengbe nla ti o gbe lowo tan, a ju akengbe ti ori ope sile eleyiini a si fo. Bee ni o bere si ffo awon akengbe ori ope won-onni bi o ti n lo lati okan de okan. Ibi ti abami eda naa ti n se eyi ni okunrin yii ti kigba nla, igbi ti o si kigbe, eda yii gbe akengbe emu nla tire o n sare lo. okunrin naa si n tele e lo. Osupa da bi osan, won sare titi ile fi mo sibe okunrin naa ko pada o n le e lo o si le e titi won fi de ibi ese oke kan, okunrin yii tun tele e, bi o ti gun oke yii de ori lohun-un tan, okunrin yii ba ara re laarin oniruuru eranko gbogbo inu aye yii won wa ninu igbimo won.